Euroopan Parlamentin ja Neuvoston päätös N:o 2535/97/EY, tehty 1 päivänä joulukuuta 1997, Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) tehdyn päätöksen N:o 1110/94/EY mukauttamisesta toisen kerran



Virallinen lehti nro L 347 , 18/12/1997 s. 0001 - 0005



EUROOPAN PARLAMENTIN JA NEUVOSTON PÄÄTÖS N:o 2535/97/EY, tehty 1 päivänä joulukuuta 1997, Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) tehdyn päätöksen N:o 1110/94/EY mukauttamisesta toisen kerran EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 130 i artiklan 1 ja 2 kohdan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), ottavat huomioon alueiden komitean lausunnon (3), noudattavat perustamissopimuksen 189 b artiklassa määrättyä menettelyä (4) sovittelukomiteassa 23 päivänä syyskuuta 1997 hyväksytyn yhteisen ehdotuksen pohjalta, sekä katsovat, että päätöksen N:o 1110/94/EY (5) 1 artiklan 3 kohdassa määrätään, että Euroopan parlamentti ja neuvosto tarkastavat uudelleen suurimman kokonaismäärän, jolla yhteisö osallistuu neljännen puiteohjelman rahoitukseen viimeistään 30 päivänä kesäkuuta 1996, jolloin on mahdollista korottaa sitä, vuoden 1996 Euroopan unionin tutkimusta ja teknologista kehittämistoimintaa koskevassa vuosikertomuksessa tarkastellaan, miten neljännen puiteohjelman toteuttaminen on ensimmäisenä vuonna edennyt; siinä osoitetaan, että vuodelle 1995 osoitetut määrärahat on kokonaan sidottu ja että tutkimusyhteisö ja teollisuus ovat osoittaneet ohjelmaan erittäin suurta kiinnostusta; tästä syystä on ollut mahdotonta tukea joitakin korkealaatuisia hankkeita, Euroopan unionin rahoitusnäkymät sallivat sen, että tutkimuspuiteohjelmaan osoitetaan lisärahoitusta vain rajoitetusti, komissio on vakuuttunut, että päätetty rahoituslisäys rajoittuu joka tapauksessa nykyisten rahoitusnäkymien, sellaisina kuin ne ovat vahvistettuina talousarviota koskevasta kurinalaisuudesta ja talousarviomenettelyn parantamisesta 29 päivänä lokakuuta 1993 tehdyssä toimielinten välisessä sopimuksessa (6), 3. pääluokan enimmäismäärään, sanotun kuitenkaan rajoittamatta muita mainitun pääluokan painopistealueita, kuten esimerkiksi Euroopan laajuisia verkkoja, sen varmistamiseksi, että tutkimusponnistelut edelleenkin vaikuttaisivat myönteisesti Euroopan teollisuuden kilpailukykyyn kansainvälisellä tasolla sekä elämänlaatuun ja kestävään kehitykseen, on asianmukaista päättää lisärahoituksesta joidenkin erityisohjelmien osalta, OVAT PÄÄTTÄNEET SEURAAVAA: Ainoa artikla 1. Korotetaan suurinta kokonaismäärää, jolla yhteisö osallistuu neljännen puiteohjelman rahoitukseen 115 miljoonalla eculla siten, että tämä määrä osoitetaan neljännen puiteohjelman ensimmäisen toimenpidekokonaisuuden tiettyihin erityisohjelmiin tämän päätöksen liitteessä I määrätyllä tavalla. 2. Muutetaan päätöstä N:o 1110/94/EY seuraavasti: - Korvataan 1 artiklan 3 kohdan ensimmäinen alakohta seuraavasti: "Suurin kokonaismäärä, jolla yhteisö osallistuu neljännen puiteohjelman rahoitukseen, on 11 879 miljoonaa ecua. Tästä määrästä varataan 5 449 miljoonaa ecua kaudeksi 1994-1996 ja 6 430 miljoonaa ecua kaudeksi 1997-1998". - Korvataan liite I tämän päätöksen liitteellä II. Tehty Brysselissä 1 päivänä joulukuuta 1997. Euroopan parlamentin puolesta J. M. GIL-ROBLES Puhemies Neuvoston puolesta J.-C. JUNCKER Puheenjohtaja (1) EYVL N:o C 115, 19.4.1996, s. 1 ja EYVL C 70, 6.3.1997, s. 20. (2) EYVL C 212, 22.7.1996, s. 24 (3) EYVL C 337, 11.11.1996, s. 55 (4) Euroopan parlamentin lausunto annettu 18 päivänä 1996 (EYVL C 198, 8.7.1996, s. 27), neuvoston yhteinen kanta vahvistettu 27 päivänä tammikuuta 1997 (EYVL C 111, 9.4.1997, s. 88), Euroopan parlamentin päätös tehty 13 päivänä maaliskuuta 1997 (EYVL C 115, 14.4.1997, s. 135), Euroopan parlamentin päätös tehty 21 päivänä lokakuuta 1997 ja neuvoston päätös tehty 10 päivänä marraskuuta 1997. (5) EYVL L 126, 18.5.1994, s. 1, päätös sellaisena kuin se on muutettuna päätöksellä N:o 616/96/EY (EYVL L 86, 4.4.1996, s. 69). (6) EYVL C 331, 7.12.1993, s. 1 LIITE I >TAULUKON PAIKKA> LIITE II "LIITE I NELJÄS PUITEOHJELMA (1994-1998) MÄÄRÄT JA JAKAUTUMINEN >TAULUKON PAIKKA> >TAULUKON PAIKKA> (1) Josta 639 miljoonaa ecua YTK:n toimintatalousarvioon. (2) Josta 96 miljoonaa ecua kilpailun perusteella valittaviin YTK:n tieteellisiin ja teknisiin tukitoimiin. (3) Kolmanteen toimenpidekokonaisuuteen tarkoitettujen varojen lisäksi keskimäärin 1 prosenttia neljännen puiteohjelman kokonaistalousarviosta osoitetaan ensimmäisen toimenpidekokonaisuuden yhteydessä tulosten levittämiseen ja hyödyntämiseen. On varmistettava ensimmäisen toimenpidekokonaisuuden erityisohjelmien yhteydessä toteutettavien levittämistä ja hyödyntämistä koskevien toimien ja kolmannen toimenpidekokonaisuuden yhteydessä toteutettavien toimien tiivis yhdensuuntaistaminen. (4) Josta 40 miljoonaa ecua muihin yhteisön politiikkoihin liittyviin erityisiin tieteellisiin ja teknisiin tukitoimiin kilpailun perusteella. (5) Ympäristöön liittyviä tutkimusprojekteja toteutetaan myös ensimmäisen toimenpidekokonaisuuden monien muiden linjojen yhteydessä, erityisesti teollisten teknologioiden, energian ja kuljetuksen aloilla."